ak:Fresh | Fresh Namibie | Aandkerk - Is God by jou werk?
Is God by jou werk?
Ons het nou klaar gemaak met die boek van Johannes, waar ons gekyk het na die wonderwerke wat Jesus gedoen het. Waar Hy gesterf het en weer op gestaan het en waar Hy die disiepels die wêreld in stuur om hierdie goeie nuus te gaan deel. Dat Hy in ons plek gesterf het en dat ons ewige lewe deur Hom het, en dat Hy 'n plek in Sy koninkryk gaan gereed maak voor Hy weer kom.
Ons kyk hierdie week na ons werke, en na ons verhouding met God.
Ons is mense wat in Jesus glo. Mense wat glo dat Hy vir ons sondes gesterf het, en mense wat glo Hy het op gestaan en sit aan die regter hand van God. Ons is mense wat hoop het in Hom en ons is mense wat toegewyd aan Hom is. Wat nie net sê: "Ek is 'n Christen." nie, maar wat werklik in Jesus glo en wat ons verhouding met Hom wil verdiep.
As jy werklik jou hart vir Jesus gee, dan kom verander Hy hoe ons dink, hoe ons optree, wat ons doen en hoe ons dit doen. In ons diepste wese volg ons Hom en word ons soos Hy ons geskape het om te wees.
Ons is nuut gemaak deur die Heilige Gees wat in ons lewens werk.
En as ons dalk nog goed in ons lewens het wat losbandig is, of wat ons van God af weg hou, is dit die perfekte tyd om oor te gee, en om Hom toe te laat om in en deur ons te werk.
Kyk hierdie 2 videos saam.
Wat staan vir jou uit in hierdie 2 videos?
Die idee is nie om bang te maak nie, maar liewer dat ons besef tyd gaan so vinnig verby.
Wat doen ons met die tyd wat ons het?
Ons weet wat gebeur wanneer die tyd wat ons wel het uit hardloop.
Ons gaan of met God in Sy Koninkryk wees, of in 'n plek waar Hy nie is nie. Jesus noem dié plek "hell".
Ek en jy mag dalk gered wees deur ons geloof in Jesus en deur wat Hy vir ons aan die kruis gedoen het, maar wat van die mense wat in ons lewens is?
Hulle tyd raak elke dag ook 'n dag minder, en elkeen van ons het die roeping gekry om die goeie nuus van die evangelie te versprei daar waar ons is.
Een plek waar ons verskriklik baie tyd wat ons het spandeer, is by ons werke.
Dalk bak jy koek vir 'n lewe. Miskien is jy 'n prokereur, of miskien verkoop jy iets. Dalk bou jy huise, of dalk besit jy 'n besigheid. Miskien bestuur jy 'n besigheid, of dalk is jy 'n onderwyser. Miskien is jou bakkie jou kantoor.
Jy kan enige werk doen, en ons doen dit om eerstens, 'n inkomste te kry om te oorleef, en tweedens om jouself te verbeter, of om die besigheid in die lug te hou.
Die punt is, as jy werk, dan het jy 'n groot impak op iemand, al ken jy hulle nie, en al sien jy hulle nooit in jou lewe nie.
Lees 1 Korintiërs 10;31 saam.
Dit is waar ons wil uitkom. Is om deur ALLES wat ons doen God te verheerlik. Om dit tot Sy eer en vir Sy glorie te doen.
Ons wil tog aan God se wet gehoorsaam wees.
Hoe is ons vir God lief met ons hele hart en met ons hele siel en met ons hele verstand as ons Hom nie liefhet by ons werke nie?
Doen alles wat jy doen tot eer van God. Werk asof jy vir God werk. Nie sodat mense jou raaksien nie, maar dat God jou raaksien. Dit waarmee mense jou beloon is tydelik, maar dit waarmee God jou beloon is ewig.
Lees Matteus 22:34-40 saam.
Lees Kolossense 3:22-25 saam.
Vra net vir jouself soos jy werk, "Is ek besig om God te verheerlik deur dit wat ek nou doen?"
As jy in konstruksie is, en jy raak furstreerd met die manne, vra dan: "Is ek besig om God te verheerlik?"
As jy iets aan iemand verkoop, vra dan...
As jy sport doen, vra dan...
As jy besigheids besluite neem, vra dan...
As jy boer, vra dan...
As jy mense leer, vra dan...
En dit bring ons na die 2de belangrike wet toe, om jou naaste lief te hê soos jouself...
As jy met mense werk, vra dan: "Is ek besig om hom of haar lief te hê soos myself, en daardeur verheerlik ek God?"
Of as jy iets bou, vra dan...
Of as jy die "plumming" doen vir 'n klient, vra dan...
Of as jy koek bak vir iemand, vra dan...
Of as jy skool gee, vra dan...
Of as jy iets vir iemand skoon maak, of iets vir iemand "service", of iets aan iemand verkoop, of iets vir iemand doen, vra dan: "Is ek besig om hom of haar lief te hê soos ek myself liefhet, en daardeur verheerlik ek vir God en is ek gehoorsaam aan God...?"
Dit is hoe ons God kan verheerlik in ons werke. Deur om hierdie vrae te vra soos ons werk...
En soos enige iets anders wat jy leer bietjie tyd en bietjie moeite vat, gaan dit binnekort wees hoe jy deur jou dag gaan. Deur alles wat jy doen, gaan hierdie die vraag in jou gedagtes wees: "IS EK BESIG OM GOD TE VERHEERLIK DEUR DIT WAT EK NOU DOEN?"